Tore di Embriæghi
A Tôre di Embriæghi a l' è l' ünica superstite fra e nümerose tôre che se erzeivan in ta çittæ de Zena in to Medioevo. A se tröva in çimma ä "montaa a-a tore di Embriæghi" (Salita alla torre degli Embriaci), ä quæ a da o nomme. E atre tôri de Zena in parte son stæte abbattüe a causa de guere o de scontri, ma soviatütto son scomparse doppo o decretto do 1296, che o l' imponeiva che nisciün-na tôre a poesse superä l' altessa mascima de ottanta parmi. O scopo de questo decretto o l' ea quello de impedï che e tôri fissan dôviæ in te e conteise çivî, che tanta parte han avüo in ta stoia da çittæ. A Tôre di Embriæghi a s' è sarvä, in te quella occaxion, in riconoscimento di servissï reixi dai Embriæghi durante e Crociate, perchè o cappostippite de questa famiggia o fu Ghiggermo Embriægo, dïto Testa de maggio, ch'o l' aveiva reizo poscibile a conquista de Gerusalemme con e sö macchine belliche.
lij_Latn lij_Latn